හැත්තෑව දශකයේදී කලා ලොවේ ගමන් ඇරැඹි මිල්ටන් රංගනයේ මෙන්ම නිවේදනයේත් හඬ ශිල්පයේත් එක ලෙස දස්කම් දක්වන ජනප්‍රිය චරිතයක්.1973 වසරේදී නිවේදනය කරමින් මෙරට ජනප්‍රියම ගායක ගායිකාවන් රැසක් වේදිකාවට කැඳවීමේ භාග්‍ය උදා කරගත් ඔහු 1976 වසර වන විට පසුබිම් හඬ ශිල්පියෙකු ලෙස ද තවත් පියවරක් ඉදිරියට තැබීය.‘ප්‍රගති’, ‘සුජාතා’, ‘එක අහසක් යට’, ‘මහ ගෙදර’, ‘සුභන්්‍යා’, ‘චින්ති’, ‘සුජාත දියණී’, ‘සුසුරන්’, වැනි ටෙලි නාට්‍ය මෙන්ම ‘ස්කුබි ඩු’, ‘අපි රජ ඉබ්බෝ’ කාටුන් වැඩ සටහන්වලට ද ඔහුගේ හඬ මුසු විය.ජාතික රූපවාහිනි සංස්ථාවේ ‘බී’ ශ්‍රේණියේ හඬ කැවීම් ශිල්පියකු ලෙස සමත් මිල්ටන් මේ වන විට රූපවාහිනි නාලිකා කිහිපයකම වැඩසටහන් රැසකට හඬ කැවීමෙන් දායක වී තිබේ.කලා ලොවේ තවත් මාවතකට යොමු වෙමින් ඔහු ටෙලි නාට්‍ය රංගනයට ද පිවිසෙන්නට වරම් ලබා ගත්තේය.